Անվան այլ կիրառումների համար տե՛ս՝ Հովտաշեն (այլ կիրառումներ)

**Հովտաշեն** (նախկին անվանումը՝ *Ղութնիղշլաղ*),
գյուղ Հայաստանի Հանրապետության Շիրակի մարզի Արթիկի տարածաշրջանում, մարզկենտրոնից 20 կմ հարավ-արևելք, Մանթաշ գետի աջ ափին։ Վերանվանվել է **Հովտաշեն** 1948 թ. հուլիսի 15-ին։

Անվան ծագումնաբանություն
------------------------

Նախկին անվան՝ Ղութնիղշլաղի բառակազմավորման ծագումնաբանական առումով բնորոշիչ տարրն է կազմում "ղութնի" բառը, որը յուրահատուկ է Սասնա բարբառին։ "Ղութնի" բառը նշանակում է "մետաքս" միայն Սասնա բարբառում, Արևմտահայաստանի այլ բարբառներում, այդ թվում նաև Կարսին բնորոշ Կարնո (Էրզրումի) բարբառում, հայերեն "մետաքս" բառի փոխարեն օգտագործվում են նաև ուրիշ այլալեզու անվանումներ՝ "խաս", "աբրեշում", "ղումաշ" (ռուս. - "ատլաս")։

Պատմություն
-----------

Այժմյան Հովտաշեն գյուղը հիմնադրվել է 1829 թ. ռուս-թուրքական պատերազմից հետո Էրզրումի նահանգից, ինչպես նաև Կարսից և շրջակա գյուղերից գաղթած հայերի կողմից։ XIX դարի վերջին քառորդից մինչև 1948 թ.-ը հայտնի է եղել Ղութնիղշլաղ անվամբ։

Գյուղի բնակեցման երկրորդ ալիքը տեղի է ունեցել 1877-1878 թ. ռուս-թուրքական պատերազմից հետո, երբ 1877 թ.-ին Բիթլիսի նահանգի Սասուն գավառի Քաղկիկ բերդաքաղաքից (Ծմակ, Սասունի բերդ, Դավթի բերդ) Մելքոն Դիլանյանցի գլխավորությամբ հարյուր սասունցի ընտանիք տեղափոխվել է՝ սկզբից մերձակա Մշո գավառի Խասգյուղ և հետագայում Կարսի մոտակայքում գտնվող Բերնա գյուղ - դեպի ռազմաճակատի գիծ՝ հայազգի ռուս գեներալներ Միքայել Լորիս-Մելիքովի և Արզաս Տեր-Ղուկասովի հրամանատարության ներքո գործող ռուսական բանակին ընդառաջ։

Մելքոն Դիլանյանցը, իր հովանավորության տակ գտնվող Սասունից տեղափոխված հարյուր ընտանիքից հավաքագրելով մեկական տղամարդ, իր ոչ կանոնավոր հարյուրակով մտնում է ռուսական Կուբանի կազակական զորքի Երկրորդ Խոպերյան գնդի կազմի մեջ՝ որպես կազակական միլիցիա ("միլիցիա" են կոչվել կազակներին աջակցող տեղաբնակ կամավորներից կազմված, կազակական զորքին բնորոշ զգեստի, զենքի ու ռազմարվեստի չափանիշներով ղեկավարվող ոչ կանոնավոր հեծելազորային կազմավորումները), ընտանիքների մնացյալ մասը տեղավորելով մարտադաշտերից հեռու գտնվող Շիրակի լեռնային մասում պատսպարված, այժմ Հովտաշեն կոչվող գյուղում։

Պատերազմից հետո Գեորգիյան ասպետ հարյուրապետ Մելքոն Դիլանյանցը Բայազետի և Կարսի ազատագրմանը մասնակցելու համար ստանում է անհատական ազնվականություն և նշանակվում Շիրակի "Ուեզդնի նաչալնիկ" ( հայերեն - "գավառի պետ, գավառապետ") պաշտոնին, որի իրավազորության շրջանակը այն ժամանակ միավորում էր շրջանային դատախազի և զինվորական կոմիսարի գործառույթները։ Շիրակում այդ պաշտոնը ժողովրդական լեզվով կոչվել է "գլավնի" (հայերեն - "գլխավոր"), իսկ Սասնա ծագում ունեցող հարյուրապետ Դիլանյանցը ժողովրդի շրջանում հայտնի է դառնում (Յուզբաշի/թուրք.-ից - "հարյուրապետ") Մելքոն" մականունով։
Արմատներով սասունցի Յուզբաշի Մելքոնից է ծագում Արթիկի շրջանում հայտնի Յուզբաշյանների տոհմը։ Յուզբաշի Մելքոնի ժառանգներից է գեներալ-մայոր, արտակարգ դեսպանորդ և լիազոր նախարար, քաղաքական գիտությունների դոկտոր Հայկ Քոթանջյանը։

Բնակչություն
------------

Ըստ Հայաստանի 2011 թ. մարդահամարի արդյունքների՝ Հովտաշենի մշտական և առկա բնակչությունը կազմել են 294 մարդ։ Գյուղը 1830 թ.-ին հիմնել են Կարսից գաղթածները։ Այդ ժամանակվանից մինչ օրս բնակիչները գրեթե ամբողջությամբ հայեր են։
Հովտաշենի բնակչության փոփոխությունը ժամանակի ընթացքում` ստորև.



| Տարի | Բնակչություն |
| --- | --- |
| 1831 | 37 մարդ |  |
| 1873 | 145 մարդ |  |
| 1897 | 192 մարդ |  |
| 1926 | 255 մարդ |  |
| 1939 | 275 մարդ |  |
| 1959 | 213 մարդ |  |
| 1970 | 251 մարդ |  |
| 1979 | 238 մարդ |  |
| 1989 | 323 մարդ |  |
| 2001 | 321 մարդ |  |
| 2011 | 294 մարդ |  |

Տնտեսություն
------------

Բնակչությունը զբաղվում է հացահատիկի, ճակնդեղի, կերային կուլտուրաների մշակությամբ և անասնաբուծությամբ։

Պատմամշակութային կառույցներ
---------------------------

Հովտաշենում կան եկեղեցի և XVII դարի Սբ. Մինաս մատուռ։

Տես նաև
-------

* Հովտաշենի պատմության և մշակույթի անշարժ հուշարձանների ցանկ (Շիրակի մարզ)

Ծանոթագրություններ
------------------

1. ↑  ԱՎԾ տվյալներ
2. ↑
3. ↑  «Հայաստանի և հարակից շրջանների տեղանունների բառարան», հտ. 3, էջ 448
4. ↑  Гайк С. Котанджян "Этнополитология конфликта. Основы военной политики и национальной безопасности Армении". Ер. ИНСИ МО РА, 2010
5. ↑  2011 թ Հայաստանի մարդահամարի արդյունքները
6. ↑  Զավեն Կորկոտյան, «Խորհրդային Հայաստանի բնակչությունը վերջին հարյուրամյակում (1831-1931)»
7. 1 2 3 4 5 6 7 8  Հայաստանի Հանրապետության բնակավայրերի բառարան (հայ.) — Երևան: 2008. — 184 p.
8. ↑  *Կորկոտյան Զ.* Խորհրդային Հայաստանի բնակչությունը վերջին հարյուրամյակում (1831-1931) (հայ.) — Երևան: 1932. — 185 p.
9. ↑  Հայաստանի և հարակից շրջանների տեղանունների բառարան (հայ.) — Երևանի պետական համալսարան, 1986. — հատոր 5. — էջ 759.
10. ↑  Հայաստանի 2011 թ. մարդահամարի արդյունքները (հայ.)

Արտաքին հղումներ
----------------

* Հովտաշեն գյուղի էջը CAA կայքում Archived 2011-08-20 at the Wayback Machine.
* Հովտաշեն գյուղի մասին Armeniapedia.org կայքում

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Շիրակի մարզ |
| --- |
|  |
| Քաղաքներ | **Գյումրի** • Մարալիկ • Արթիկ |  |
|  |
| Գյուղեր | Ազատան • Ալվար • Ախուրիկ • Ախուրյան • Աղին • Աղվորիկ • Ամասիա • Այգաբաց • Անիավան • Անիպեմզա • Անուշավան • Աշոցք • Առափի • Արդենիս • Արեգնադեմ • Արփենի • Արևիկ • Արևշատ • Բագրավան • Բայանդուր • Բանդիվան • Բաշգյուղ • Բասեն • Բավրա • Բենիամին • Բերդաշեն • Բյուրակն • Գառնառիճ • Գեղանիստ • Գետափ • Գետք • Գոգհովիտ • Գտաշեն • Գուսանագյուղ • Երազգավորս • Զարիշատ • Զորակերտ • Զույգաղբյուր • Թավշուտ • Թորոսգյուղ • Իսահակյան • Լանջիկ • Լեռնագյուղ • Լեռնակերտ • Լեռնուտ • Լուսակերտ • Լուսաղբյուր • Ծաղկուտ • Կամո • Կապս • Կառնուտ • Կարմրավան • Կարմրաքար • Կաքավասար • Կրաշեն • Կրասար • Հայկաձոր • Հայկասար • Հայկավան • Հայրենյաց • Հառիճ • Հարթաշեն • Հացիկ • Հողմիկ • Հոռոմ • Հովիտ • Հովտաշեն • Հովտուն • Հովունի • Ձիթհանքով • Ձորակապ • Ձորաշեն • Ղազանչի • Ղարիբջանյան • Մայիսյան • Մարմաշեն • Մեծ Մանթաշ • Մեծ Սարիար • Մեծ Սեպասար • Մեղրաշատ • Մեղրաշեն • Մուսայելյան • Նահապետավան • Նոր կյանք • Շաղիկ • Շիրակ • Շիրակավան • Ողջի • Ոսկեհասկ • Պեմզաշեն • Ջաջուռ • Ջաջուռավան • Ջրաձոր • Ջրառատ • Ջրափի • Սալուտ • Սառնաղբյուր • Սարագյուղ • Սարալանջ • Սարակապ • Սարապատ • Սարատակ • Սիզավետ • Սպանդարյան • Վահրամաբերդ • Վարդաղբյուր • Վարդաքար • Տուֆաշեն • Ցողամարգ • Փանիկ • Փոքրաշեն • Փոքր Մանթաշ • Փոքր Սարիար • Փոքր Սեպասար • Քարաբերդ • Քեթի |
|  |
| Ոչ համայնքային գյուղեր | Աղին կայարանի գյուղ • Ախուրյան կայարանի գյուղ • Արավետ • Բարձրաշեն • Դարիկ • Եղնաջուր • Երիզակ • Լորասար • Հացիկավան • Կամխուտ • Նորշեն • Պաղակն |
|  |
| Պորտալ:Շիրակի մարզ |

 |